|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA**  **Upravni odjel za gospodarstvo, komunalne djelatnosti i poljoprivredu** |

KLASA: 320-02/18-01/47

URBROJ: 2137/1-04/10-18-2

Koprivnica, 24. srpnja 2018.

**ŽUPANIJA: KOPRIVNIČKO-KRIŽEVAČKA ŽUPANIJA**

**PROGRAM RASPOLAGANJA POLJOPRIVREDNIM ZEMLJIŠTEM U**

**VLASNIŠTVU REPUBLIKE HRVATSKE**

**ZA OPĆINU KALNIK**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18.) i članka 10. Odluke o upravnim tijelima Koprivničko-križevačke županije („Službeni glasnik Koprivničko-križevačke županije“ broj 7/15., 12/15., 2/16., 4/16.-pročišćeni tekst i 19/17.), Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 24. srpnja 2018. godine, donio je

**Program raspolaganja poljoprivrednim zemljištem u vlasništvu**

**Republike Hrvatske za Općinu Kalnik**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području općine Kalnik, iznosi: **8,3463 hektara**.
2. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA**  **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
| **1** | **zakup** | **1** | **1,2269 ha** |
| **2** | **dugogodišnji zakup** | **0** | **0 ha** |
| **3** | **koncesija** | **0** | **0 ha** |
| **4** | **privremeno korištenje** | **0** | **0 ha** |
|  | **UKUPNO:** | **1** | **1,2269 ha** |

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| **površine određene za povrat** | **3,3030ha** | **1,1603 ha vinograd** |
| **površine određene za prodaju**  **- jednokratno, maksimalno**  **do 25%** | **0 ha** | **-** |
| **površine određene za zakup** | **4,8085 ha** | **0,0148 ha vinograd** |
| **površine određene za zakup za ribnjake** | **0** | **-** |
| **površine određene za zakup zajedničkih pašnjaka** | **0** | **-** |
| **površine određene za ostale namjene**  **- jednokratno, maksimalno**  **do 5%** | **0,2348 ha** | **-** |

**MAKSIMALNA POVRŠINA ZA ZAKUP iznosi:** 4,8085 ha.

Tablica Prikaz raspolaganja po katastarskim česticama i oblicima raspolaganja je u prilogu u Excelu.

**NAPOMENA/OBRAZLOŽENJE UZ PROGRAM RASPOLAGANJA**

|  |
| --- |
| Zakonom o poljoprivrednom zemljištu („Narodne novine“ broj 20/18.)(u daljnjem tekstu: Zakon) člankom 29. propisano je da se s poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Dana 29. lipnja 2018. Općinsko vijeće Općine Kalnik donijelo je Program (Klasa: 320-02/18-01/06, Urbroj: 2137/23-18-23), no kako je postupljeno nakon proteka zakonskog roka, 11. lipnja, Općina Kalnik dana 16. srpnja 2018. godine dostavlja Koprivničko-križevačkoj županiji, Upravnom odjelu za gospodarstvo i komunalne djelatnosti Program sa prilozima na donošenje, sukladno članku 101. stavku 5. Zakona.  Dokumentacija potrebna za donošenje Programa propisana je Pravilnikom o dokumentaciji za donošenje Programa raspolaganja poljoprivrednim zemljištem u vlasništvu RH („Narodne novine“ broj 27/18.).  Raspolaganje poljoprivrednim zemljištem u vlasništvu države u smislu Zakona predstavlja zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti.  Glavni ciljevi koji se žele postići donošenjem Programa za područje Općine Kalnik su:  - efikasnije raspolaganje poljoprivrednim zemljištem,  - okrupnjavanje zemljišta i stavljanje u funkciju zapuštenog poljoprivrednog zemljišta,  - povećanje proizvodne funkcionalnosti poljoprivrednog zemljišta,  - usklađenje stanja u katastru sa stanjem u zemljišnim knjigama.  Program ne obuhvaća područje ekološke mreže.  **Dosadašnje raspolaganje poljoprivrednim zemljištem na području Općine Kalnik**  Poljoprivrednim zemljištem u vlasništvu RH na području Općine Kalnik raspolaže se temeljem slijedećih oblika raspolaganja:   * na temelju ugovora o zakupu sklopljenog s Agencijom za poljoprivredno zemljište koristi se 1,2269 ha zemljišta.   **Raspolaganje poljoprivrednim zemljištem prema predloženom Programu**  Prema službeno dostavljenim podacima Državne geodetske uprave, Odjela za katastar nekretnina Križevci ukupna površina poljoprivrednog zemljišta u vlasništvu Republike Hrvatske na području općine Kalnik, iznosi **8,3463 ha -** ukupna površina poljoprivrednog zemljišta u knjižnom i vanknjižnom vlasništvu RH na području Općine Kalnik.  Za poljoprivredno zemljište u vlasništvu RH na području Općine Kalnik karakteristično je da prevladavaju male parcele. Najveća čestica je površine 1,1509 ha, a najmanja 0,0032 ha.  Na području Općine Kalnik za zakup poljoprivrednog zemljišta na 25 godina s mogućnošću produljenja za isto razdoblje sukladno čl. 31. Zakona, određeno je 4,8085 ha.  Maksimalna površina za zakup iznosi 4,8085 ha.  Na području Općine Kalnik nisu predviđene parcele za zakup zajedničkih pašnjaka, predviđene su parcele za ostale namjene površine 0,2348 ha, ne postoje površine predviđene za zakup ribnjak, kao ni površine zemljišta za prodaju.  Prema očitovanju ureda državne uprave u Koprivničko-križevačkog županiji, Ispostave u Križevcima osigurano je 3,3030 hapoljoprivrednog zemljišta za potrebe povrata i zamjene u slučaju kada nije moguć povrat imovine oduzete za vrijeme jugoslavenske komunističke vladavine.  Poljoprivrednim zemljištem koje je u ovom Programu predviđeno za povrat do okončanja postupka povrata, donošenja pravomoćnih rješenja, raspolagat će se putem zakupa sukladno članku 31. stavku 2. Zakona.  Popis katastarskih čestica poljoprivrednog zemljišta u vlasništvu RH sa označenim dosadašnjim i predviđenim oblikom raspolaganja za Općinu Kalnik nalazi se u tablici u prilogu.  Na kopiji katastarskog plana sa podlogom digitalne ortofoto karte općine Kalnik prikazane su sve katastarske čestice poljoprivrednog zemljišta u vlasništvu RH prema predviđenim oblicima raspolaganja.  Na području Općine Kalnik ne postoji niti je predviđena izgradnja sustava javnog navodnjavanja. Prema podacima Hrvatskih voda šest čestica u općini Kalnik su Javno vodno dobro.  Sukladno očitovanju Hrvatskog centra za razminiranje općina Kalnik se ne nalazi u minski sumnjivom području (MSP-u).  Javni uvid na Program proveden je na službenoj Internet stranici Općine Kalnik [www.kalnik.hr](http://www.kalnik.hr), te prema izvješću nije bilo pisanih očitovanja, mišljenja, primjedbi i prijedloga na program..  **Prilozi :**   * kopija katastarskog plana * Zemljišnoknjižni izvadci, Posjedovni listovi, * Uvjerenja Upravnog odjela za prostorno uređenje, gradnju, zaštitu prirode, Ispostave Križevci da se prema važećem Prostornom planu uređenja, predmetne kat. čestice nalaze izvan granica građevinskog područja, * Očitovanje ureda državne uprave u Koprivničko-križevačkog županiji, Ispostave u Križevcima o površini koju je potrebno osigurati kao nadoknadu za oduzetu imovinu (s obzirom na podnesene, a neriješene zahtjeve), * Uvjerenja Hrvatskih šuma d.o.o. Podružnice Koprivnica, da predmetne kat. čestice nisu obuhvaćene šumskogospodarskom osnovom, * Očitovanje Hrvatskih voda jesu li i koje predmetne čestice javno vodno dobro, * Očitovanje Upravnog odjela za prostorno uređenje, gradnju, zaštitu prirode, Ispostave Križevci o obuhvatu postojećeg i/ili planiranog sustava javnog navodnjavanja, * Očitovanje Hrvatskog centra razminiranje o katastarskim česticama i površinama poljoprivrednog zemljišta . |

Program je izrađen u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Ovaj Program stupa na snagu nakon dobivanja suglasnosti Ministarstva poljoprivrede i biti će objavljen u „Službenom glasniku Koprivničko-križevačke županije“

UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU

KOPRIVNIČKO-KRIŽEVAČKE ŽUPANIJE

**PROČELNIK:**

**Marijan Štimac, dipl.oec.**